
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 12 mai  2026              

  Pl-x 321/2026          


                                                                                           7c-13/398/2026
AVIZ
asupra Propunerii legislative pentru modificarea şi completarea Legii audiovizualului nr.504/2002
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea şi completarea Legii audiovizualului nr.504/2002, trimisă cu  adresa  nr. Pl x 321 din 14 aprilie 2026 și înregistrată cu nr. 7c-13/398 din 15 aprilie 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul a respins propunerea legislativă în ședința din 7 aprilie 2026. 
Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut propunerea legislativă în şedinţa din 12 mai  2026.
Propunerea legislativă are ca obiect de reglementare modificarea şi completarea Legii nr.504/2002, în scopul preluării la nivelul legii a prevederilor referitoare la evenimentele de importanţă majoră difuzate în cadrul programelor de televiziune, precum şi al includerii în lista evenimentelor respective a meciurilor echipelor naţionale de handbal feminin şi masculin la campionatele mondiale şi europene.
La dezbateri, membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, avizul negativ al Consiliului Economic și Social, precum și punctul de vedere al Guvernului prin care se precizează că Parlamentul va  decide cu privire la oportunitatea adoptarii acestei initiative legislative.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a Propunerii legislative pentru modificarea şi completarea Legii audiovizualului nr.504/2002.

În raport de obiectul şi conţinutul reglementării, propunerea legislativă face parte din categoria legilor ordinare. 

                                  PREŞEDINTE,                                                  SECRETAR,

